CELEX: C2007/155/69
Language: mt
Date: 2007-07-07 00:00:00
Title: Kawża T-164/07 P: Appell imressaq fl- 14 ta' Mejju 2007 minn Sundholm kontra s-sentenza mogħtija fl- 1 ta' Marzu 2007 mit-Tribunal għas-Servizz Pubbliku fil-kawża F-30/05, Sunholm vs Il-Kummissjoni

7.7.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 155/38
            
         Appell imressaq fl-14 ta' Mejju 2007 minn Sundholm kontra s-sentenza mogħtija fl-1 ta' Marzu 2007 mit-Tribunal għas-Servizz Pubbliku fil-kawża F-30/05, Sunholm vs Il-Kummissjoni
   (Kawża T-164/07 P)
   (2007/C 155/69)
   Lingwa tal-kawża: Il-Franċiż
   Partijiet
   
      Rikorrenti: Asa Sundholm (Brussell, il-Belġju) (rappreżentanti: S. Orlandi, A. Coolen, J.-N. Louis, E. Marchal, Avukati)
   
      Il-parti l-oħra fil-kawża: Il-Kummissjoni tal-Komunitajiet Ewropej
   Talbiet tal-parti rikorrenti
   
               —
            
            
               tannulla s-sentenza tat-Tribunal għas-Servizz Pubbliku (It-Tieni Awla) ta' l-1 ta' Marzu 2007 fil-kawża F-30/05 (Sundholm vs Il-Kummissjoni);
            
         
               —
            
            
               tiddeċiedi permezz ta' dispożizzjonijiet ġodda, tannulla d-deċiżjoni tal-Kummissjoni li tistabbilixxi r-RŻK 2003 tagħha kif ukoll tordna lill-konvenuta tbati l-ispejjeż konnessi mal-proċeduri ta' l-ewwel istanza u ta' l-appell.
            
         Motivi u argumenti prinċipali
   Fl-appell tagħha, ir-rikorrenti titlob l-annullament tas-sentenza tat-Tribunal għas-Servizz Pubbliku li jiċħad ir-rikors li permezz tiegħu hija talbet l-annullament tar-Rapport ta' żvilupp ta' karriera tagħha għall-perijodu mill-1 ta' Jannar sal-31 ta' Diċembru 2003.
   In sostenn ta' l-appell tagħha, ir-rikorrenti ssostni li t-Tribunal għas-Servizz Pubbliku wettaq żball ta' dritt meta ċaħad il-motiv ibbażat fuq il-ksur tad-drittijiet tad-difiża.